Rikunarita-ORG/Wikinium huggingface dataset:
# Ekuator

Ekuator (garis kuning) lebuh soltis Disember. Arah mata panas nya ngagai kiba.
Menua enggau kandang menua ti besilang enggau ekuator (mirah) tauka Meridian Besai (biru), ti besilang ba "Pulau Kusung".
**Ekuator** nya segala latitud ti magika Bumi ngagai Hemisfer Utara enggau Selatan. Tu garis bayang bepalan ba 0 degree latitud, urung 21,639 batu nautika (40,075 kilometer; 24,902 batu) dalam keliling, separuh jalau entara Pol Utara enggau Pol Selatan. Leka jaku tu mega tau dikena ba sebarang utai langit bukai ti kasar betukuh sfer.

Dalam geometri beruang (3D), baka dikena dalam astronomi, ekuator sferoid beputar (baka planet) nya begembar (segala latitud) ke alai latitud ditukuka nyadi 0°. Tu garis bayang ba sferoid, sama penyauh ari pol iya, magika tu ngagai pol utara enggau selatan. Dalam jaku ke bukai, tu penyilang sferoid enggau bilah negi ngagai aksis putar lalu separuh jalai ngagai pol geografi iya.

Di sereta semak ekuator (di Bumi), penampak mata panas lebuh ngalih hari tampak nyau deka terus ba atas pala (enda tinggi agi ari 23° ari zenit) ninting hari, sepemanjai taun. Berindik ari nya, ekuator ngembuan pengangat siang hari ti chukup entap sepemanjai taun. Lebuh ekuinoks (urung 20 Mach enggau 23 September) titik subsolar meraka ekuator Bumi sukut ti cetek, panchar mata panas manchar negi aksis putar Bumi, lalu semua latitud bisi semak 12 jam siang enggau 12 jam malam.

## Kereban sanding